ՀԻՄՆԱՎՈՐՈՒՄ

«ՈՐՊԵՍ ՆՎԻՐԱՏՎՈՒԹՅՈՒՆ ԳՈւՅՔ ԸՆԴՈՒՆԵԼՈՒ ԵՎ ՀՀ ԼՈՌՈւ ՄԱՐԶԻ ՄԱՐԶՊԵՏԻ ԱՇԽԱՏԱԿԱԶՄԻՆ ԱՄՐԱՑՆԵԼՈւ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

1. **Իրավական ակտի անհրաժեշտությունը (նպատակը).** Որպես նվիրատվություն գույք ընդունելու և ՀՀ Լոռու մարզի մարզպետի աշխատակազմին ամրացնելու մասին» Հայաստանի Հանրապետության կառավարության որոշման նախագիծը բխում է ՀՀ Լոռու մարզի Տաշիրի համայնքի (Մեդովկա բնակավայր) բնակչության շահերից և նպաստելու է նշված համայնքում (բնակավայրում) կրթության որակի բարձրացմանը: Նախագծի ընդունումամբ կապահովվի ՀՀ հողային օրենսգրքի 89-րդ հոդվածի 2-րդ կետի պահանջի կատարումը՝ պետական կառավարման և տեղական ինքնակառավարման մարմիններն իրավունք չունեն հրաժարվել նվիրատվության կարգով պետությանը կամ համայնքներին անցնող հողամասերից, բացառությամբ մարդկանց կյանքի ու առողջության համար վտանգ սպառնացող կամ հողամասերի շուկայական գինը գերազանցող պարտքերով ծանրաբեռնված հողամասերի նվիրատվության դեպքերի:

**2․ Ընթացիկ իրավիճակը և խնդիրներ․** Հողամասը գտնվում է Տաշիրի համայնքի Մեդովկա բնակավայրի վարչական տարածքում և հանդիսանում է Տաշիրի համայնքի սեփականությունը։ Տաշիրի համայնքի ավագանու 2021 թվականի հուլիսի 09-ի N 57-Ա ու Տաշիրի համայնքի ղեկավարի 2021 թվականի հուլիսի 12-ի N 398-Ա որոշումներով նվիրատվության կարգով փոխանցվել է Հայաստանի Հանրապետությանը: ՀՀ կառավարության 2021թ. մայիսի 27-ի N 880-Ա որոշմամբ որպես նվիրատվություն ընդունվել և Լոռու մարզի մարզպետի աշխատակազմին է ամրացվել Տաշիրի համայնքի ավագանու կողմից ՀՀ–ին նվիրաբերված 0,62636 հա մակերեսով հողամասը: Տվյալ հողամասի վրա նախատեսվում է կառուցել ժամանակակից համալրումով հանրակրթական դպրոց: Տարածքի անբավարարության պատճառով անհրաժեշտություն է առաջացել ևս 0,08164 հա մակերեսով հողամասի, որը Տաշիրի համայնքի ավագանու և համայնքի ղեկավարի համապատասխան որոշումներով նվիրաբերվել է Հայաստանի Հանրապետությանը:

**3․ Կարգավորման նպատակը և բնույթը․** ՀՀ կառավարության որոշման նախագծի ընդունումը կարգավորում է Տաշիրի համայնքում հողային հարաբերությունները, մասնավորապես հողամասի նկատմամբ Տաշիրի համայնքի սեփականության իրավունքի փոխանցումը Հայաստանի Հանրապետությանը: Միաժամանակ ապահովվում է ՀՀ հողային օրենսգրքի 89-րդ հոդվածի 2-րդ կետի պահանջի կատարումը, ըստ որի պետական կառավարման և տեղական ինքնակառավարման մարմիններն իրավունք չունեն հրաժարվել նվիրատվության կարգով պետությանը կամ համայնքներին անցնող հողամասերից, բացառությամբ մարդկանց կյանքի ու առողջության համար վտանգ սպառնացող կամ հողամասերի շուկայական գինը գերազանցող պարտքերով ծանրաբեռնված հողամասերի նվիրատվության դեպքերի:

**4․ Նախագծի մշակման գործընթացում ներգրավված ինստիտուտները և անձիք․** ՀՀ Լոռու մարզպետարանի և ՀՀ Լոռու մարզի Տաշիրի համայնքապետարանի աշխատակիցներ։

**5․ Ակնկալվող արդյունքը․** Արդյունքում կապահովի Տաշիրի համայնքի ավագանու 2021 թվականի հուլիսի 09-ի N 57-Ա ու Տաշիրի համայնքի ղեկավարի 2021 թվականի հուլիսի 12-ի N 398–Ա որոշումներով սկսված գործընթացի ՀՀ օրենսդրության պահանջներին համապատասխան իրականացումն ու ավարտը:

**6․ Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ․** ՀՀ հողային օրենսգրքի 89-րդ հոդվածի 2-րդ կետի համաձայն պետական կառավարման և տեղական ինքնակառավարման մարմիններն իրավունք չունեն հրաժարվել նվիրատվության կարգով պետությանը կամ համայնքներին անցնող հողամասերից, բացառությամբ մարդկանց կյանքի ու առողջության համար վտանգ սպառնացող կամ հողամասերի շուկայական գինը գերազանցող պարտքերով ծանրաբեռնված հողամասերի նվիրատվության դեպքերի: Հետևաբար որոշման նախագծի ընդունումը ուղղակիորեն չի բխում ռազմավարական փաստաթղթերից: Սակայն, հաշվի առնելով, որ հողամասի վրա նախատեսվում է կառուցել ժամանակակից համալրումով հանրակրթական դպրոց, նախագծի ընդունումը նպաստելու է Տաշիր համայնքում կրթության որակի բարձրացմանը, կրթական ոլորտի քաղաքականության իրականացմանը: 2021 թվականի օգոստոսի 18-ի «ՀՀ կառավարության ծրագրի մասին» ՀՀ կառավարության № 1363-Ա որոշում, 4.3 կետ:

**7․ Տեղեկանք հասարակության մասնակցության մասին:** «Որպես նվիրատվություն գույք ընդունելու և ՀՀ Լոռու մարզի մարզպետի աշխատակազմին ամրացնելու մասին» Հայաստանի Հանրապետության կառավարության որոշման նախագծի ընդունման համար հիմք են հանդիսանում ՀՀ քաղաքացիական օրենսգրքի 594-րդ հոդվածը, ՀՀ հողային օրենսգրքի 89-րդ հոդվածը, «Կառավարչական իրավահարաբերությունների կարգավորման մասին» ՀՀ օրենքի 5-րդ հոդվածի 5-րդ մասը: Տաշիրի համայնքի ավագանու 2021 թվականի հուլիսի 09-ի N 57-Ա ու Տաշիրի համայնքի ղեկավարի 2021 թվականի հուլիսի 12-ի N 398-Ա որոշումներով գույքը նվիրատվության կարգով օտարվել է Հայաստանի Հանրապետությանը: Տաշիրի համայնքի ավագանու 2021 թվականի հուլիսի 09-ի N 57-Ա որոշման նախագիծը մինչև ավագանու նիստի օրակարգում ընդգրկվելը քննարկվել է Մեդովկա բնակավայրի հասարակության հետ, ինչպես նաև Տաշիրի քաղաքապետարանում: Նախագիծը հավանության է արժանացել համայնքի բնակչության կողմից և ավագանու կողմից քվեարկվել է միաձայն:

**Իրավական ակտի ընդունման կապակցությամբ այլ նորմատիվ իրավական ակտերի ընդունման անհրաժեշտություն.**

Այլ իրավական ակտերում փոփոխությունների և/կամ լրացումների անհրաժեշտությունը.

Չի առաջացնում:

**Լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին․**

Պետական բյուջեում ծախսերի և եկամուտների ավելացում կամ նվազեցում չի առաջացնում: Որոշման նախագծի 3-րդ կետով նախատեսվում է գույքային իրավունքների պետական գրանցումն իրականացնել Հայաստանի Հանրապետության Լոռու մարզպետարանի միջոցների հաշվին:

**Այլ տեղեկություններ (եթե այդպիսիք առկա են) – չկան։**

|  |  |
| --- | --- |
|  |  |
|  |  |